Agar woh aaye aur main yahan na hui tou meri family mari.
Mere zinda rehne se mere tamaam chaahne waale khatray mein raheinge.
Ab tak Mr Robot par
Meri hidaayaat thi ke tumhaare bhai ko dhoonda jaaye.
Phir tou iss phone se kuch faaida nahin hoga.
Main ne sab mita diya.
Wiping data... Formatting /data... Formatting /cache...
Kya tumhein lagta hai Mr Robot ki wajah se tumhein kuch yaad nahin hai?
Tum mere bachpan mein nahin thay na?
Iske saath yeh mat karo!
Isko yeh jaanna nahin tha!
Tumhein apne baap se dar kyun lagta tha?
Tumhein dar tha ke woh tum se kuch aisa karne
ko kaheinge jo tum nahin karna chaahtay thay?
Haan.
Yeh humaari chhupne ki jagah thi.
Woh hamesha yahan aata tha.
Yaad hai hum uske bajaaye Queens Museum pohonch gaye thay?
Jab aap 8 saal ke hotay hain, tou bhaagne mein maza aata hai.
Bees...
Unnees
1995
Athaara...
Satra...
Sola...
Pandhra...
Chauda...
Tera...
Baara...
Permanent storage Authorized personnel only
Kya?
Kisi ko kya faraq parta hai main kya kar raha hoon?
Iss se tumhaara ko taaluq nahin hai. Fikar mat karo tum.
Mujhe yeh karna hoga.
Iss se humaari madad hogi.
Bas mujh par bharosa karo.
Tayyaar ho ke nahin, aaj raat keliye tayyaar hojaao!
Angela humein yahan nahi dhoond paayegi.
Mujhe aik second dou.
Main ne woh sun liya!
Tum bohot buray ho iss khail mein.
Mujhe tum dikh rahe ho, paagal!
Mr. Robot
Main ne isay maar diya.
Acha, Elliot, humein police ko bulaana hoga.
Iska phone baj raha hai.
Oh, Khuda.
Baaqi sab waapis aarahe hain.
Tum ne suna? Hum ab yahan mehfooz nahin hain!
Elliot, tumhein meri baat sunni hogi.
Meri baat suno. Tumhein meri baat sunni hogi, Elliot.
Humein chalna hoga.
Elliot, humein chalna hoga!
Humein nikalna hoga, Elliot. Tumhein uthna hoga.
Elliot!
Elliot, meri taraf dekho.
Elliot!
Yo, seedhi baat bolo.
Yo, woh nahin utha raha, yaar, aur mujhe paishaab karna hai.
Yaar, main ne tumhein Arby's par bhi bola tha.
Main koi ganday toilet par nahin baith raha.
Pata hai Hep C lag jaata hai
uss toilet par baithne se, yaar.
Yaar, main andar jaa raha hoon.
Yo, yo.
Boss ne humein yahan rehne ke kaha tha jab tak uska kaam nahin hojaata.
Yaar, main khamoshi se karunga.
Yo, tumhein nahin jaanna ke wahan kya horaha hai?
Chalo yaar.
Unhon ne tumhein ajeeb jagah latka diya tha.
Haan, yaar.
Chalo yaar.
Yo, Arby's bara mazedaar tha lekin.
5 mein se 5 number milenge.
Woh tou
bari maashi taur par zimmedaar meal thi.
Yaar, mujhe maashi ki fikar nahin.
Jab baat khaanay ki aati hai tou main tou khoob khaata hoon.
Yo, tum ne kabhi Momofuku khaaya hai?
Nah, dekha?
Haan, shayad tum khareed bhi nahin saktay woh.
Main ne kabhi Momofukus nahin khaaye, yaar.
Mujhe tou yeh bhi nahin pata woh kya hota hai.
Tumhein pata hai woh kya hota hai?
Oh, laanat yaar!
Yeh kya?
Yeh kya...?
Tum kya kar rahe ho bewaqoof?
Uska wallet uthaao. Chalo.
Oh, laanat.
Acha, chalo, Elliot.
Hum bas iss taxi mein baitheinge.
Chalo chalein. Tum theek ho.
Shukriya. Bas taxi ko rok kar rakho.
Chalo chalein. Humein jaana hoga.
Chalna hoga.
Sab theek hai. Main hoon.
Chalo.
Acha.
Humein sab se qareebi police station le chalein, please.
Qareebi police station.
E Corp family ki taraf se aapke aur aapke gharwalon keliye,
hum aapko happy holiday season kehtay hain.
Slapjack!
Nuh-uh, mera haath pehle wahan tha.
Koi farak nahin parta. Pehle main ne bola tha, bewaqoof.
Mujhe bewaqoof mat kaho, paagal.
Acha, acha. Official ruling.
Tum dono ko aadhay aadhay cards mileinge.
-Lekin Aunt Trudie... -Koi lekin nahin.
Main referee hoon.
Yeh koi baat nahin hui.
Khair, yeh aise hee hoga.
Tum dono aadha aadha kar rahe ho.
Mera pichhwara alag karlo!
Thomas Alan DiPierro, tum abhi ke abhi maafi maang rahe ho!
-Lekin Mom... -Ab, larkay...
...warna main tumhaara iPad lerahi hoon.
Maaf karna, Aunt Trudie.
Ab tum jaa kar living-room mein akele baitho
aur tum ne kya kaha hai abhi uske baaray mein socho.
Bewaqoof gadha.
Tumhein lagta hai tum mujhe bataogay kya karna hai.
Kya keh rahe ho, bachay?
Kuch nahin.
Mujhe bohot sharmindagi hai.
Mujhe nahin pata iss ne yeh sab kahan se seekha hai.
Uske baap se.
Shayad usay phir se SummerSlam dekhne de raha hai,
kuttay ke bacha.
Mama?
Abhi nahin, Tommy.
-Mama! -Main ne kaha abhi nahin, Tommy!
Mama!
Tumhein pata hai sheher bijli girne se banay hain?
Yeh sach hai.
Main ne yeh aik podcast par suna tha.
Gaaun organic materials se banay hain.
Zyadatar matti aur dandiyon se.
Phir aik raat, kuch 12,000 saal pehle,
kuch limestone par aik bijli giri...
jis se aik powder bana...
jisay ab hum kehtay hain...
Kisi ko pata hai?
Cement?
Bohot ache, Darlene.
Tum bilkul sahih keh rahi ho.
Zara socho duniya kitni alag hoti
agar woh bijli kisi darakht par girti
ya kisi kuttay ke bachay par.
Yeh kamaal ka sheher jo tum dekh rahe ho...
mehez dandiyan aur pattay hota...
Puppy ki potty.
Lekin bijli pathar par giri...
aur Turkey ke log uthay aur unhon ne dekha...
...ke woh jadeed civilization ke andar thay.
Aur yeh sab bas aik shiddat se bharpoor lamhay se hua.
Yeh kitna kamaal haina?
Tabaahi se kitna faaida hosakta hai.
Iska phone bekaar hai.
Ismein kuch nahin hai. Iss ne sab saaf kardiya.
Mujhe achi khabar ki umeed thi.
Main ne tum se kaha tha tum apna waqt zaaya kar rahi ho.
Lagta hai tumhein apna phone khud hee waapis laana hoga humaare liye.
Dafa hojaao.
Phir maro.
Oh, iska tou munh bohot ganda hai.
Isay kuch nahin pata.
Aur agar pata bhi hota tou yeh apne bhai ko humaare hawaale na karti.
Mera bharosa karo.
Kaash main kar sakti, Dominique, lekin tum ne mujhe maayoos kiya, yaad hai?
Zaroor, mujhe hamesha umeed thi ke tum mauqay ke hisaab se kuch karlogi
jab waqt aayega, lekin andar hee andar,
main hamesha se jaanti thi ke tum yeh sab dekh nahin sakogi.
Kyun? Kyunke main aik qaatil nahin hoon?
Tum federal government of the United States of America keliye kaam karti ho.
Kya tum mazaak karne ki koshish kar rahi ho?
Nahin, mera yeh matlab tha ke
ke hum sab hee jaantay hain ke tumhein Darlene ka kitna khayaal hai.
Kya?
Tum kya bakwaas kar rahi ho?
Oh, tum jaanti ho.
Miss Alderson ki interrogation video?
Jis ko dekh kar tum khush hoti ho?
Akele mein?
Mera matlab, itni jaan usmein lagaati ho
tou tum sou nahin sakogi, Dominique,
lekin jo bhi ho,
bohot thos saboot hai tumhare ishq ki Miss Alderson keliye,
haina?
Oh, mujhe maaf kardo.
Kya isay nahin pata tha?
Yeh...
tou bohot afsos ki baat hai.
Main maafi chaahti hoon.
Lekin...
ab jab hum iski baat kar hee rahe hain...
Tou kya hua tha
tum dono ke beech?
Mera matlab,
yeh sab kaafi drama lagta hai.
Hum saath soye, bas.
Chalo bhi.
Mujhe lagta hai ke kaafi kuch hai iss rishtay mein iss se zyaada.
Bas mubaashrat.
Maayoosi keliye maazrat.
Mujhe yaqeen nahin, tou...
fikar mat karo.
Maayoosi nahin hui.
Dekho, kutti.
Mujhe nahin pata tum kya baatein kar rahi ho
lekin sawaal hee paida nahin hota ke main apne bhai ka pata de doon.
Tou...
...tum mere saath jo bhi karogi, behtar hoga ke jaldi karlo.
Acha.
Dom...
Agar main tumhaari jagah hoti tou isay na nikaalti.
Main koi doctor nahin hoon,
lekin mujhe 99 feesad yaqeen hai ke main ne aik phaipra zakhmi kar diya hai.
Haan, yeh awaaz uski chest cavity mein se aarahi hai,
jo hawa se bhar rahi hai...
...aahista aahista uska phaiphra daba rahi hai.
Tum ne isay abhi nikaala tou yeh bas supercharge hojaayega.
Iske paas bas 15 minute hain...
...iss se pehle ke isay dil ka daura paray...
...ya yeh apne hee khoon mein doob jaaye.
Shayad uss se zyaada ho,
kyunke Dominique larti hai.
Iska kya maqsad tha?
Iska iss se koi taaluq nahin.
Tum ne kaha tum apne bhai ka pata kabhi nahin dogi.
Main ne bas socha ke yeh sab se asaan tareeqa hoga
tumhaare stalemate ko torrne ka.
Tum humein woh dou jo hum chaahtay hain
aur hum Dominique ka fauran se ilaaj karwa deinge.
Ya woh yahan maregi...
...aur mujhe kisi aur tareeqay se tum se yeh nikalwaana parega.
Baat samajh aayi?
16th Precinct
Elliot, tumhein mere saath andar aana hoga.
Main yeh nahin kar sakta.
Acha.
Log kya kartay hain?
Mere jaise log,
jab unhein aisa kuch pata chalta hai...
Woh kya kar saktay hain?
Woh bas koshish kartay hain chaltay rehne ki.
Mujhe uss se larna chaahye tha.
Agar main ne...
Agar main uss se lara hota tou shayad...
shayad woh sab ruk jaata.
Meri taraf dekho.
Tum bas aik bachay thay.
Yeh sab tumhaare haath mein nahin tha.
Mujhe yeh sab bhoolna hai.
Tum kabhi nahin bhoolay thay.
Shayad tum abhi yeh samjho na,
lekin tum saalon se iss se lar rahe thay.
Tumhaare dimaagh mein yeh tha
jis ko tum bhula nahin saktay thay.
Yeh hamesha se wohin tha.
Tumhein bas yeh nahin pata tha ke woh kya hai.
Lekin ab pata hai.
Woh mujhe khaas mehsoos karwaatay thay.
Tum khaas ho...
aur uss ne jo kiya hai...
Woh tum se yeh baat nahin chheen sakta.
Tum yeh bardaasht karlogay, Elliot.
Tumhein kal phone karti hoon acha?
Nahin, nahin, mujhe maaf kardo...
Mujhe maaf kardo ke main ne tumhein iss sab mein shaamil kiya.
Tumhein ab mera khayaal rakhne ki zaroorat nahin.
Main tumhein phir se dekhna chaahungi.
Tumhein iss se akele nahin guzarna chaahiye.
Jaanta hoon.
Waada karo ke tum apna khayaal rakhogay.
2 Avenue Station
Hum kahan jaa rahe hain?
Paagal aurat!
Usay madad ki zaroorat hai. Woh yahan mar rahi hai.
Oh, main jaanti hoon.
Mujhe bhi usko humaari medical team ke paas lekar jaana hai...
...aur jald az jald theek karna hai.
Bakwaas.
Agar main tumhein Elliot ka pata de bhi doon, tum isay marne dogi.
Yeh tou bilkul jhoot hai.
Main yeh nahin keh rahi ke Dominique ke saath hamesha sab sahih raha hai,
lekin humaare zyadatar banday shuru shuru mein tang kartay hain
aur woh sachi, wafadaar, aur apni family ko chaahti hai,
aur yehi sab cheezein usay qaabu karne mein asaan banaati hain.
Nahin.
Dominique toot chuki hai.
Usay ganwaana nahin chaahti main
Yeh mat karna.
Isay kuch mat bataana.
Dekha?
Main jaanti thi tum dono ka khaas taaluq hai.
Abhi bhi main mehsoos kar sakti hoon.
Yeh jaise...
Phantom electricity hai.
Main sochti hoon, kya Dominique ne kabhi tumhein apni maa se milwaaya?
Nahin.
Oh, kitni buri baat hai.
Trudie mujhe sab se zyada pasand hai.
Pata hai, pehle, mujhe laga humaara rishta
sirf mafaad par mabni hoga.
Nishaanay ko alag karo, khud ko doosre ke saamne ubhaaro, kamzori dekho.
Wohi jo aam taur par hota hai.
Lekin phir main ne usay jaana aur woh itni achi hai.
Woh sirf tumhaari baat karti hai, Dominique.
Woh bas betaab hai ke tumhein koi mil jaaye...
ke woh tou mujhe bhi soch rahi thi tumhaare saath honay keliye.
Kya tum soch sakti ho?
Main itni khush hui.
Aap ko daat deni hogi aisi maa ki jo itna khayaal karti hai...
apni beti ki khushi ka ke...
ke woh kuch bur cheezon ko nazarandaaz karne keliye tayyaar hai.
Jaise ke, yeh baat ke tum bilkul paagal ho?
Pata hai...
jab main high school mein thi,
mere waaldein ko mera taxidermy mein rujhaan nazar aaya.
Unhein bhi kuch aisi hee fikrein thi.
Tou unhon ne mujh se kuch tests karwaaye...
...lekin nateejay hamesha soch se kam hotay.
Koi personality disorder nahin, koi ajeeb si soch nahin.
Saare doctors ne yehi kaha.
Ke main bilkul aam see hoon.
Tum yeh nahin kar rahi hoti agar tum theek hoti tou.
Woh wahan saans nahin le sak rahi.
Tumhaari wajah se.
Chalo yeh yaad rakhtay hain
Main dekh rahi hoon ke iss se tumhein kaafi takleef horahi hai.
Main yeh nahin chaahti thi.
Mujhe sach mein laga tha ke hum ab tak aagay barh chukay hongay.
Chalo mujhe tumhaari madad karne dou.
Tum kya kar rahi ho?
Main humaari surveillance team ko phone kar rahi hoon...
...jo tumhaari maa ke ghar ke baahir hai.
Kyun?
Kyunke main tumhari family ko maarna shuru kar rahi hoon.
Janice, please nahin karo.
-Kul 13 hain. -Janice!
Chaar bachay...
8 baray...
aur...
-...Trudie. -Nahin!
Woh maasoom hain, Janice! Please!
Main sochti hoon ke kitnon ko marna parega tumhein manaanay keliye.
Please, Janice, nahin karo!
Please!
Yeh mat karo.
Please nahin!
Ruk jaao!
Ruko.
Acha, mujhe phone dou.
Main tumhein apne bhai ka pata bataati hoon.
Tum jo bologi main karungi, bas...
unhein mat maarna.
Ab dekho tou kaun toot gaya.
Queens Museum
Panorama
Tum mujhe yahan kyun laaye? Main samjha nahin.
Tum kya kehna chaah rahe ho?
Ke main uss se larr nahin sakta tha?
Ke main yahan bhaag gaya?
Mujhe maaf kardo main ne usay tumhaare saath yeh sab karne diya.
Maaf kardo ke main lara nahin.
Maaf kardo ke main ne tumhaari hifaazat nahin ki.
Maaf kardo main ne tumhaari hifaazat nahin ki.
Main bohot sharminda hoon!
Mujhe maaf kardo acha?
Main tumhein isliye yahan nahin laaya.
Yeh sign.
Yeh wahan hua karti thi.
Kya tum meri madad kar saktay ho?
Yeh mere puraanay kamray ki chaabi hai.
Main usay yahan kyun chhupaaunga?
Yeh dad ki chaabi thi humaare kamray ki.
Hum ne uss se le li, taakay hum usay khud se duur rakh sakein.
Humein laga ke agar uske paas yeh chaabi nahin hogi...
tou woh aakar humein takleef nahin de sakega.
Sahih.
Hum ne chaabi chhupa di...
taakay darinda hum tak na pohonch sakay.
Tumhein samajh nahin aata?
Tum ghalat ho.
Yeh uss se bhaagna nahin tha.
Yeh larrna tha.
Pata sahih hai.
Alderson ka phone yahan tha, lekin woh jaa chuka hai.
Acha tou phir woh kahan hai?
Humein abhi pakka nahin pata.
Aik laash pari hai, lekin uski nahin hai.
Shukriya.
Woh wahan nahin tha, Darlene.
Mujhe kuch samajh nahin aaya.
Tum sahih keh rahi ho. Nahin aaya.
Main ne tumhien uska pata bata diya.
Hum ne usay mere phone par dhoond liya. Tum ne khud dekha.
Tumhein koi aur raasta dhoondna hoga.
Aur koi raasta nahin hai.
Agar woh wahan nahin tha, tou mujhe nahin pata main kya kahun.
Matlab, dekho...
Mera bhai mujhe kuch nahin bataata.
Acha, agar woh apne phone ke paas nahin hai iske matlab hai
ke ya tou uske saath kuch hogaya hoga...
ya woh nahin chaahta ke mujhe pata ho ke woh kahan hai.
Tum jhoot bol rahi ho.
Tum mazaak kar rahi ho? Main jhoot nahin bol rahi.
Haan, bol rahi ho. Tum aik jhooti ho.
Oh, mere Khuda.
Usay nahin pata.
Usay nahin pata uska bhai kahan hai.
Woh sach keh rahi hai.
Mera bharosa karo.
Main jaanti ho woh kaise lagti hai jab jhoot keh rahi hoti hai.
Yeh nahin hai. Aagay tou koi raasta hee nahin.
Pata hai, shayad tum sahih ho.
Jaise meri maa kaha karti thi...
aap santray ka juice nahin nikaal saktay jab sirf chhilkay bachay hon.
Mujhe mera phone dou.
Tum kya kar rahi ho?
Main apne aadmiyon se Trudie ko marwaaungi.
Kya? Kyun?
Aik hee tareeqa hai iske bayaan ki tasdeeq karne ka.
Nahin, main ne tumhein apne bhai ka pata bata diya.
Main ne woh kiya jo tum ne kaha.
Nahin: Tum ne mujhe uske phone ka pata diya,
uska pata nahin.
Nahin, nahin. Socho zara, Janice.
Tumhaare paas aik meri family hee hai.
Agar tum ne unhein abhi maar diya...
Phir mere paas tumhein qaabu karne keliye kuch nahin hoga...
Nahin!
Jaanti hoon!
Lagta hai hum dono ka bohot kuch iss par munehsir hai, Dominique.
Pata hai, poker mein...
isay sab daao par lagaana kehtay hain.
Kutti kameeni.
Tum yeh bilawajah kar rahi ho.
Mujhe nahin pata woh kahan hai.
Aur main tumhaara dhoka pakar rahi hoon.
Please, Janice, please.
Hum koi na koi hal nikaal saktay hain.
-Please. -Maaf karna, Dominique.
Main jitna rok sakti thi main ne roka.
Signal
Koi jawaab nahin aaraha.
Kya?
Tumhaare aadmi.
Kya woh jawaab nahin derahe?
Aur yeh tum kyun poochh rahi hogi?
Shayad uss se poochhna chaahiye.
Uss se? Uss kaun hai?
Mera phone dekho.
Woh shayad mujhe phone karne ki koshish kar raha tha.
Missed call (14) Lucky Irish Bastard
Dom, love, main tumhare phone ka intezaar kar raha tha.
Hello?
Dair karne keliye maazrat, lekin tumhara plan kaam kar gaya.
Jo license plates tum ne mujhe di thi woh sahih nikli.
Fikar mat karo. Sab sahih hai.
Tumhaari family mere saath hai aur hum safe house jaa rahe hain.
Yeh kaun hai?
Main ne tum se pehle poochha.
Main Deegan. Aap kaun?
Main Janice.
Oh, haan. Dark Army ki bandi.
Suno, Dom ka shukriya ada karna technicality keliye.
Ab hisaab barabar, waghera, waghera.
Oh, aur tumhaare larkon keliye bohot maazrat.
Kya matlab? Kaunse larkay?
Woh banday jo Dom ki maa ke ghar ki pehredaari kar rahe thay.
Mujhe unhein thora mazah chakhaana para.
Aur koi raasta nahin tha.
Kya?
Angrezi mein baat karo!
Main ne unhein jaan se maar diya!
Sar par goli maari.
Apni bandooq se.
Lekin fikar mat karo. Woh izzat ke saath maray.
Khair, unmein se kuch ke pajaamay gheelay hogaye hongay,
lekin mere khayaal se isay hee Frenchies kehtay hain...
..."de rigueur", haina?
Mr Deegan...
mujhe nahin lagta aap ne socha hai
ke aap kis taaqat se lar rahe hain.
Agar aap iss rastay par chalay...
tou main dekhungi ke main har koshish karun aapko....
Haan, haan. Main yeh pehle bhi sun chuka hoon.
Aik number lo. Waghera, waghera.
Ab hogayi aapki merry little Christmas.
Ta-ta abhi keliye, paagal.
Tum theek ho.
-Main kisi ko madad keliye bulaati hoon. -Mujhe phone dou.
Mera 10-13 ka masla hai.
Officer...fauri madad darkaar.
202...West 20th street.
Apartment 16B.
Jaao.
Kya?
Unke aanay par tum yahan nahin hosakti.
Nahin, main tumhein aise chhor kar nahin jaa rahi.
Mujhe faraq nahin parta agar woh mujhe giriftaar karlein.
Bewaqoof mat bano.
Yeh meri ghalti hai. Main ne tumhare saath yeh kiya.
Tumhein meri madad karni hai?
Jaao Elliot ko dhoondo aur unhein haraao.
For line in open
Hey, bachay.
Time-out keliye maafi chaahta hoon.
Bas taqreeban honay waala hai.
Darlene ke paas sab hai jo humein chaahiye Deus Group phone numbers paane keliye...
...aur 2FA codes intercept karne keliye.
Aur main aik script par kaam kar raha hoon saare paise bhaijne keliye.
Lekin humaare paas zyaada waqt nahin hai.
Meeting aik ghantay mein hai.
Tum ne isliye tou mujhe andar aanay nahin diya na?
Tumhein iss baaray mein baat karni hai?
Acha agar main baat karlun tou koi masla tou nahin?
Main yahan sirf isliye hoon...
taakay khayal rakh sakun ke koi aur tumhein takleef na pohonchaaye.
Yeh tumhaare baap ka kaam tha, lekin woh nakaam raha.
Woh bohot kamzor tha.
Lekin tum...
Tum mazboot thay.
Tum laray...
jaise tum lar saktay thay.
Tum mujhe yahan laaye...
tumhari hifaazat karne keliye...
uss se.
Main ne tumhein mehfooz rakhne ki koshish ki...
Sirf tumhein woh yaadein dikhaayi jab tum dono dost hua kartay thay...
Mujhe laga main...
sach chhupa sakta hoon taakay tumhein woh kabhi na dekhna paray...
na mehsoos karna paray.
Sach yeh hai...
main bhi woh nahin dekhna chaahta tha.
Main ne bohot bari ghalti kardi.
Mujhe dar tha...
Dar tha ke iss se tumhare saath kya hoga...
Humaare saath kya hoga.
Yeh mera raaz nahin tha chhupaane keliye.
Aur tum iss qaabil nahin thay ke tumhein itne waqt tak andhere mein rakha jaaye.
Mujhe maaf kardo.
Main ne bhi tumhein maayoos kiya.
Main samajhta hoon agar tum mujhe maaf nahin kar saktay ya...
tum mujhe hamesha keliye chup karna chaaho tou...
Bas yeh jaan lo
ke main tumhaara baap nahin hoon.
Kabhi nahin tha.
Jaanta hoon.
Tum bilkul uske jaise nahin ho.
Isliye main ne tumhein banaaya tha.
Tum woh baap ho jiski mujhe zaroorat thi...
na ke woh jo mere paas tha.
Agar main usay rok sakta.
Agar main peechhe jaa sakta...
sab badal sakta jo tumhaare saath hua...
woh sab bas mita sakta...
Tou phir main main na hota.
Aur mere paas tum na hotay.
Mujhe nahin pata agar main hack kar sakta hoon ke nahin ab.
Mujhe nahin pata ke main kuch bhi kar sakta hoon ke nahin.
Main nahin kar sakta.
Mujhe maaf kardo.
Main nahin kar sakta.